Anton Jelĉin

Anton JELĈIN (ruse Антон Викторович Ельчин, Anton Viktoroviĉ Jelĉin aŭ Jeljĉin, en usona literumo Anton Yelchin, naskiĝis la 11-an de marto 1989 en Leningrado, Sovetunio kaj mortis la 19-an de junio 2016) estis usona aktoro de rusia deveno.

 Vivo 
Anton Jelĉin estas la sola infano de Viktor kaj Irina Jelĉin, kiuj elmigris al Usono, kiam Anton estis ses-monata. Liaj gepatroj tiam estis profesiaj artaj sketistoj.

La junulo unuafoje filme aktoris en la jaro 2000, kiam li estis 11-jara, en la filma dramo A Time for Dancing, kaj en televida serio li debutis en epizodo de la serio Emergency Room. Por sia rolo en la filmo Hearts in Atlantis li en 2002 ricevis la usonan premion Young Artist Award por la tiujare plej sukcesa juna aktoro.

Ekde tiam li rolis en multnombraj kinejaj filmoj kaj televidaj serioj.

Komence de aŭgusto 2007 publikiĝis la novaĵo, ke Anton Jelĉin en la kineja filmo Star Trek de 2009 ludos la rolon de la en la filmo 17-jara rusia stelŝipara kadeto Pavel Ĉekov, kiu dum la eventoj de la filmo montras elstarajn kapablojn kaj sekve de tio iĝas konstanta navigista oficiro de la stelŝipo Enterprise.

 Listo de filmoj 
 Kinejaj filmoj 
 2000: A Time For Dancing
 2000: Gepetto
 2001: Milo
 2001: 15 Minutes
 2001: Along Came a Spider
 2001: Hearts en Atlantis
 2004: House of D
 2005: Fierce People
 2006: Alpha Dog
 2007: You and I
 2008: Charlie Bartlett
 2009: Star Trek
 2009: Terminator Salvation

 Televidaj serioj 
 2000: Emergency Room (ER)
 2002: Judging Amy
 2002: Taken
 2002: The Practice
 2003: Without A Trace
 2007: Criminal Minds

 Eksteraj ligiloj 





Kategorio:Infanaj aktoroj
Kategorio:Rusiaj aktoroj
Kategorio:Usonaj aktoroj
Kategorio:Usonaj televidaktoroj
Kategorio:Usonaj infanaj aktoroj
kategorio:Aktoroj de Star Trek